ਨਿਗ੍ਹਾ ਵਿੱਚ ਵਿਗਾੜ
ਨਿਗ੍ਹਾ ਵਿੱਚ ਵਿਗਾੜ ਅਜਿਹੀ ਸਥਿਤੀ ਹੈ ਜਿਸ ਵਿੱਚ ਅੱਖਾਂ ਦੀ ਰੌਸ਼ਨੀ ਇੰਨੀ ਜ਼ਿਆਦਾ ਘੱਟ ਜਾਂਦੀ ਹੈ ਕਿ ਉਸਨੂੰ ਐਨਕਾਂ ਆਦਿ ਨਾਲ ਠੀਕ ਨਹੀਂ ਕੀਤਾ ਜਾ ਸਕਦਾ। ਇਸ ਵਿੱਚ ਉਹਨਾਂ ਲੋਕਾਂ ਨੂੰ ਵੀ ਗਿਣਿਆ ਜਾਂਦਾ ਹੈ ਜਿਹਨਾਂ ਦੀ ਐਨਕਾਂ ਜਾਂ ਲੈਂਸਾਂ ਤੱਕ ਪਹੁੰਚ ਨਹੀਂ ਹੈ। ਸ਼ਬਦ ਅੰਨ੍ਹਾਪਣ ਅੱਖਾਂ ਦੀ ਸਾਰੀ ਜਾਂ ਲਗਭਗ ਸਾਰੀ ਰੌਸ਼ਨੀ ਦੇ ਚਲੇ ਜਾਣ ਨੂੰ ਕਿਹਾ ਜਾਂਦਾ ਹੈ। ਇਸ ਦੀ ਪਛਾਣ ਅੱਖਾਂ ਦੇ ਟੈਸਟ ਨਾਲ ਕੀਤੀ ਜਾਂਦੀ ਹੈ। 2012 ਦੇ ਅਨੁਸਾਰ ਸੰਸਾਰ ਵਿੱਚ 28.5 ਕਰੋੜ ਵਿਅਕਤੀ ਸੀ ਜਿਹਨਾਂ ਦੀ ਨਿਗਾ ਵਿੱਚ ਵਿਗਾੜ ਸੀ। ਇਹਨਾਂ ਵਿੱਚ 24.6 ਕਰੋੜ ਦੀ ਨਿਗਾ ਘੱਟ ਸੀ ਅਤੇ 3.9 ਕਰੋੜ ਅੰਨੇ ਸਨ। ਘੱਟ ਨਿਗ੍ਹਾ ਵਾਲੇ ਵਿਅਕਤੀਆਂ ਦੀ ਜ਼ਿਆਦਾਤਰ ਗਿਣਤੀ ਵਿਕਾਸਸ਼ੀਲ ਦੇਸ਼ਾਂ ਵਿੱਚ ਹੈ ਅਤੇ ਇਹਨਾਂ ਵਿੱਚੋਂ ਜ਼ਿਆਦਾ ਦੀ ਉਮਰ 50 ਸਾਲ ਤੋਂ ਵੱਧ ਹੈ।